Evy Berggren

Evy Margareta Berggren (født 16. juni 1934 i Skellefteå, død 5. desember 2018) var en svensk turner. Hun representerte Skellefteå Gymnastikförening, senere Gäfle Gymnastikförening.

Hun deltok i OL i 1952 og 1956. I 1952 forsvarte Sverige VM-gullet sitt fra 1950, og vant gull i troppskonkurransen; de hadde et program der de brukte baller. Sovjetunionen på andreplass brukte ringer, på samme måte som i moderne rytmisk gymnastikk. I lagkonkurransen sammenlagt kom Sverige på 4.-plass. Individuelt kom hun på 36.-plass.

I neste OL, i 1956, fikk Sverige sølv i troppsøvelsen, bak Ungarn. Denne gangen fikk Sverige 8.-plass i lagkonkurransen sammenlagt. Individuelt kom hun på 49.-plass.

Også i VM-sammenheng har hun medalje i troppskonkurranse; i 1950 vant den svenske troppen VM-gull, foran Frankrike og Italia. Individuelt kom hun på fjerdeplass sammenlagt. I 1954 fikk hun VM-medalje individuelt, med  bronse i hopp.

 Referanser 

 Eksterne lenker 

 National Library of Australia - Bilde av Evy Berggren i skranke (med knekt barre)

Kategori:Svenske turnere
Kategori:Olympiske mestere for Sverige
Kategori:Olympiske sølvmedaljevinnere for Sverige
Kategori:Olympiske medaljevinnere i gymnastikk
Kategori:Medaljevinnere under Sommer-OL 1952
Kategori:Deltakere for Sverige under Sommer-OL 1952
Kategori:Gymnaster under Sommer-OL 1952
Kategori:Medaljevinnere under Sommer-OL 1956
Kategori:Deltakere for Sverige under Sommer-OL 1956
Kategori:Gymnaster under Sommer-OL 1956